تَو پذا بگوَشٛ منا ہر شہے کہ گُشئے سرا من بلوچے آں
منی قول کِرداناں جاچ گِر، کنئے وث صدا من بلوچے آں
شا پچےگوں سُولیا ٹنگھغے، شا پچے شغاناں گوں جھمبغے
زاناں آں توارِ انالحقہ کہ من گوَشتغہ من بلوچے آں
دِلُوں مست بِیت و توار کنت و صباہاں سمبری جار کنت
کہ زبان سمّل ایں تَوکَلِی ئے وڑا مناں من بلوچے آں
مناں بے سلیح ،منا وسّ نے ،منی واہریا دِہ کَس نے
بلے جنگجاہا من حاضراں، بیا بُر سرا من بلوچے آں
مناں است داں اے جہان است،مں شَئیہ مُریداں جہاں تہا
کہ مں گار ھِچّی نواں ترا ہم اے حال با من بلوچے آں
وقار